AC Milan-treneren: - Vi er ikke et offerlam
- Vi står ovenfor det beste laget i verden, men jeg aksepterer ikke at alle mener vi er offerlammet. Så lenge reglene er de samme så starter begge lagene kampen med 0-0, sier AC Milan-trener Allegri Massimiliano til klubbens nettsted. AC Milan solgte blant annet Thiago Silva og Zlatan Ibrahimovic før sesongen. Laget startet sesongen med dårlige resultater i både Serie A og Champions League, men har vunnet fire av de fem siste kampene. - Vi må gå ut på banen med en overbevisning om at vi kan gå videre til neste runde. Jeg vet at vi vil gjøre det bra, så med litt hell kan vi klare kvartfinalen, sier Massimiliano. Stephan El Shaarawy har stått bak nest flest mål i Serie A denne sesongen, og selv om han har slitt med en betennelse i kneet den siste tiden, er han med i troppen mot Barcelona. Mario Balotelli får ikke spille onsdagens kamp fordi han allerede har spilt Champions League for Manchester City. Både Nocerino, Robinho og Flamini ute med skader.Barcelona og Milan er to store klubber med mye til felles, også spillere. Ni av verdens beste fotballspillere har spilt for begge klubber: Bojan Krkic: Spilte på Barcelona fra 2006 - 2011. Har siden høsten 2012 spilt for Milan på utlån fra Roma. Ronaldinho: Spilte for Barcelona i perioden 2003 - 2008, startet så i Milan hvor han spilte fram til 2011. Milan betalte 25 millioner Euro for overgangen. Patrick Kluivert: Spilte for Milan fra 1997 til 1998. Fra 1998 til 2004 var han Barca-spiller. Winston Bogarde: Startet i Milan i 1997, mens han bare ett år senere flyttet til Spania. Han spilte for Barcelona i to år. Michael Reiziger: Spilte for Milan sesongen 1996/97. De neste sju årene spilte han for Barcelona, helt til han i 2004 flyttet videre til England. Ronaldo: Den brasilianske spissen kom til Barcelona i 1996. Der ble han i ett år. Han spilte for både Inter Milan og Real Madrid, før han før han i 2007 kom til AC Milan for en sesong. Rivaldo: Spilte for Barcelona mellom 1997 - 2002, dro så til Italia hvor han spilte en sesong for AC Milan. Zlatan Ibrahimovic: Svensken stod registrert som Barcelona-spiller fra 2009 til 2011, selv om han i 2010/ 2011 var utlånt til AC Milan. I 2011 - 2012 var han Milan-spiller på heltid. Mark Van Bommel: Spilte for Barcelona i sesongen 2005/2006. Nederlenderen spilte noen år i Bayern München før han spilte for Milan 2011 til 2012. I tillegg har Dugarry, Maxi López, Zambrotta, Davids og Albertini representert begge klubber, ifølge Marca. FC Barcelona og AC Milan møttes fire ganger forrige sesong, det endte i to Barcelona-seiere og to kamper som endte uavgjort. Milan - Barcelona sendes direkte på Viasat Fotball. Andre kamper i Champions League onsdag:
Barcelona er favoritter i kveldens Campions League-oppgjør. Men Milan-treneren mener begge lag har like store muligheter for seier.